<classify> Ilifungwa 2-1 na Coastal Union Jumatatu wiki hii katika Kombe la FA, michuano inayotoa mwakilishi wa nchi katika Kombe la Shirikisho la Soka Afrika.Tiketi nyingine ni ya kucheza katika Ligi ya Mabingwa Afrika ambayo inanyakuliwa na bingwa wa Ligi Kuu.Meneja wa timu hiyo, Abbas Ally alisema jana kikosi chake kiko salama na kimeingia kambini tangu juzi jioni kujiwinda na mechi hiyo muhimu kwao na nyingine zilizosalia. Hata hivyo, hakutaka kuweka wazi ilipo kambi ya timu hiyo na kusisitiza ni nje ya mji.Wachezaji wetu wote wameingia kambini kwa ajili ya mchezo huo ambao tunaamini tutashinda, alisema. Simba inaongoza msimamo wa Ligi hiyo ikiwa na pointi 57, hivyo ushindi wa mechi hiyo utaiweka kwenye mazingira zaidi ya kuwania ubingwa unaofukuziwa pia na mabingwa watetezi, Yanga na Azam. Timu hiyo itaingia uwanjani ikitoka kujeruhiwa kwenye michuano ya kombe la FA baada ya kutupwa nje kwa kufungwa mabao 2-1 na Coastal Union. Matokeo hayo yameiacha Simba njia panda kwenye kushiriki michuano ya kimataifa mwakani baada ya kuikosa kwa miaka mitatu mfululizo na hivyo tumaini pekee limebaki kwenye Ligi Kuu.  <topic>: michezo 